kardosdrur/scandi-wiki huggingface dataset:
Rod (matematik)

I matematik er en rod af en funktion f et element x i funktionens definitionsmængde, hvorom der gælder, at

f(x) = 0.
Hvis funktionen afbilder de reelle tal i de reelle tal, kaldes de punkter, hvor funktionens graf skærer x-aksen, for nulpunkter. En funktions rødder er således 1.-koordinater til funktionens nulpunkter, men ofte bruges ordene rødder og nulpunkter synonymt.

Ordet rod kan også henvise til et tal på formen a1/n (hvilket er roden i polynomiet xn-a) såsom kvadratroden eller andre rødder.

Eksempel 
Betragt polynomiet f : R → R givet ved følgende formel:

Tallet 3 er rod i polynomiet, idet

Rødder i polynomier 
Der er foretaget omfattende matematisk forskning for at finde rødder af forskellige funktioner - specielt polynomier.  

Alle reelle polynomier af ulige grad har mindst et reelt tal som rod, hvorimod mange reelle polynomier af lige grad ikke har reelle rødder.

Hvis P betegner et polynomium, så er x=r rod i polynomiet netop hvis der findes en faktorisering , hvor Q er et polynomium af grad 1 lavere en graden af P. Kendskab til et polynomiums rødder giver dermed vigtig information om strukturen af et polynomium. En rod r  siges at have multiplicitet m, dersom P kan skrives på formen  . Algebraens fundamentalsætning siger, at ethvert polynomium af grad n har n komplekse rødder regnet med multipliciteter. Disse ikke-reelle rødder af reelle polynomier kommer i konjugerede par. De komplekse tal blev udviklet for at håndtere rødder af anden- og tredjegradsligninger med negative diskriminanter (det vil sige de, der fører til udtryk med kvadratrødder af negative tal.)

Den n'te rod 

Hvis x>0 og n er et naturligt tal defineres den n'te rod af x ved . Den n'te rod er således en potensfunktion, der er den inverse funktion til funktionen .   Den n'te rod er den positive løsning til ligningen . Hvis n=2 taler man om kvadratrod og hvis n=3 taler man om kubikrod. 

Den n'te rod af 0 er nul. Hvis n er et ulige tal og x<0, er  den entydigt bestemte løsning til ligningen , så man definerer .

Riemanns formodning 
Et af de vigtigste uløste problemer i matematikken omhandler placeringen af rødderne i Riemanns zetafunktion.

Se også 
 Newtons metode
 Rational rod-sætningen

Elementær matematik
Marillion

Marillion er et skotsk/engelsk band, der spiller progressiv rock. Gruppen blev dannet i 1979 af Steve Rothery (guitar), Pete Trewavas (bas), Mark Kelly (keyboard), Mick Pointer og Derek William Dick (sanger), som primært kendes under navnet Fish. Mark Pointer blev erstattet af Ian Mosley i 1984. I 1988 gik Fish solo og blev erstattet af Steve Hogarth, også kendt under aliasset ’’h’’.

Marillion hed oprindeligt Silmarillion efter J.R.R.Tolkiens bog ’’Silmarillion’’, men forkortede navnet i 1980. Gruppens historie kan deles i perioden med henholdsvis Fish og Steve Hogarth som sanger.

Perioden med Fish (1979-1987) 
Sammen med Fish udgav Marillion 4 studieplader. Gruppens musik var inspireret af andre progressive rockgrupper, ikke mindst Genesis og Pink Floyd. Fish, der var gruppens tekstforfatter, skrev ud fra sine personlige oplevelser, ikke mindst hans mislykkede kærlighedsforhold og problemer med alkoholisme. Pladen Clutching at Straws har således alkoholmisbrug som hovedtema, mens Misplaced Childhood handler om et menneske (Fish), der ikke kan finde sig selv som voksen på grund af en barsk barndom. Sidstnævnte plade, der regnes for en af rockhistoriens bedste konceptalbums, blev en kritisk og salgsmæssigt kæmpesucces for gruppen. Sangen Kayleigh, der blev udvalgt til single og blev nr. 2 på den engelske hitliste, medførte i årene efter udgivelsen en kraftig stigning i antallet af pigebørn der blev døbt Kayleigh, Kaylee og andre variationer af navnet.

Plader med Fish 
 Script for a Jester's Tear (1983)
 Fugazi (1984)
 Misplaced Childhood (1985)
 Clutching at Straws (1987)

Perioden med Steve Hogarth (1987-) 

Da Fish brød med Marillion og gik solo, mente mange fans, at gruppens dage var talte. Imidlertid fandt Marillion frem til sangeren Steve Hogarth (tidligere The Europeans og How We Live) og har med ham nu udgivet 12 plader. Hogarth har overtaget Fish’s rolle som gruppens tekstforfatter (nogen gange bistået af digteren John Helmer). Ligesom Fish’s tekster – og i den progressive rocks tradition – handler disse tekster også om alvorlige eller underlige sider af livet, dog ikke med den personlige nerve, som Fish gav sine værker. Det betyder dog ikke, at Hogarth ikke har bidraget med spændende arbejder. Mest prominent er måske concept-albummet ’’Brave’’ (1994), der er baseret på en autentisk historie om en ung piges selvmordsforsøg. Marillion har trods Fish’s brud bevaret en usædvanlig hengiven fanskare, som har markeret sig ved at støtte gruppen økonomisk ved udgivelsen af Anoraknophobia og Marbles.

Plader med Steve Hogarth 
 Seasons End (1989)
 Holidays in Eden (1991)
 Brave (1994)
 Afraid of Sunlight (1995)
 This Strange Engine (1997)
 Radiation (1998)
 marillion.com (1999)
 Anoraknophobia (2001)
 Marbles (2004)
 Somewhere Else (2007)
 Happiness is the Road (2008)
 Less is More (2009)
 Sounds that can't be made (2012)
 F.E.A.R (2016)
 An Hour Before It's Dark (2022)

Eksterne henvisninger 

 Marillions officielle hjemmeside
 Steve Hogarths officielle hjemmeside

Rockgrupper fra Storbritannien
Silvia Saint

Sylvia Saint, eller Silvia Saint, der er født i Kyjov, Tjekkiet den 12. februar 1976, og hvis rigtige navn er Sylvie Tomčalová, er en tjekkisk pornoskuespillerinde. Hun har indspillet 262 pornofilm i USA.

Eksterne kilder 
 

Pornomodeller
Pornoskuespillere fra Tjekkiet
Personer fra Tjekkiet
Pertinax (flertydig)

Ordet pertinax har flere betydninger eller specialiseringer:
 Pertinax – romersk kejser.
 Pertinax (materiale) – anvendes f.eks. til visse printplader.
Skara Brae

Skara Brae var en boplads på Mainland på Orkney i oldtiden. I dag er de velbevarede rester af bopladsen udgravet og åbne for offentligheden. Det menes at de ældste dele af bopladsen er ca. 5000 år gamle, dvs. ældre end Stonehenge i England og pyramiderne i Ægypten.
Bopladsen har antagelig været beboet omkring ca. 3100 f.Kr. og 2500 f.Kr. i yngre stenalder.

Komplekset består af seks huse, der er forbundet med korridorer.
Skara Brae er betegnet som den ældste og bedst bevarede forhistoriske beboelse i Nordeuropa.
Tykke vægge og møbler af sten er bevaret, og fund af potter og ben samt spor af rød maling er gjort. 
Beboerne synes at have holdt kvæg og får og også spist fisk, planter og vildt.
Det største af de rektangulære huse måler 6,4 gange 6,1 meter og væggene har en højde på op til 2,4 meter. 
Ruinerne har ikke tag, men det kan have været af drivtømmer eller hvalknogler.
Der findes også toilet.

Resterne af bopladsen, højen Maes Howe og to ceremonielle stencirkler er med på UNESCO's Verdensarvsliste fra 1999.
Efter at Skara Brae havde været dækket af sand i mere end 4000 år, blev stedet opdaget i 1850 efter en storm.

Referencer 

Stenalder
Verdensarvsområder i Storbritannien
Arkæologi i Skotland
Arkæologiske områder
Oldtidsbyer
Bakelit

Bakelit er et som oftest sort materiale og var verdens første industrielt fremstillede plast.

Bakelit blev opfundet af (og er opkaldt efter) den belgiske kemiker Leo Hendrik Baekeland i årene 1907-9. Bakelit er et stabilt varmeresistent kunstharpiks.

Bakelit bliver ikke brugt så meget som i sin storhedstid, da det er lidt skørt. Men det bliver stadig anvendt til håndtag til pander og gryder, elektriske sikringer, elektriske stik og muffer, og til elektriske jerndele.

Se også 
Pertinax (materiale)
Celluloid
Melaminplast

Eksterne henvisninger 

Bakelite AG, Iserlohn 
Virtuelles Bakelitmuseum

Plast
Aromatiske forbindelser
Alkoholer
Polymerer
SPOT Festival

SPOT Festival er en årlig musikfestival og kulturfaglig netværkskonference i Aarhus, hvis formål er at promovere dansk og nordisk musik til den danske og internationale musikbranche. Festivalen blev grundlagt i 1994. Tæt på to hundrede kunstnere og bands fra de fleste genrer af nutidig populærmusik - såsom rock, hiphop og elektronisk musik - spiller forskellige scener i byen, centreret omkring Det Jyske Musikkonservatorium og Musikhusets koncertsale. Omkring 8.000 mennesker deltager i de 100-200 koncerter, heraf 1.500 fra musikbranchen, hvoraf tæt på en fjerdedel kommer fra virksomheder i udlandet.

Oplægsholdere deltager også i paneldiskussioner og holder foredrag om forskellige emner i musikbranchen.

Festivalen modtager årligt tilskud fra Statens Kunstfond, Aarhus Kommune, en række af dansk musiklivs organisationer (DAF - Dansk Artist Forbund, DMF - Dansk Musiker Forbund, DPA - Danske Populær Autorer, Autor, KODA m.fl.) og har Tuborg som hovedsponsor.

Festivalen

Historie 

SPOT Festival startede i 1994 som et nationalt initiativ, men efter kort tid blev et af festivalens primære fokusområder den danske og nordiske musiks internationale gennemslagskraft.

I perioden 1995 til 2020 blev festivalen arrangeret af ROSA - Dansk Rock Samråd og er fra og med 2021 drevet som en selvejende kulturinstitution.

Den politiske interesse for festivalen er vokset i takt med de kommercielle succeser fra acts som Mew, The Raveonettes og Junior Senior. I 2005 udråbte daværende kulturminister Brian Mikkelsen SPOT Festival til "den vigtigste musikalske begivenhed i Danmark" på grund af dets potentiale som et redskab til "netværk og musikeksport".

SPOT+ 
SPOT+ er netværks- og konferencedelen på SPOT Festival, et årligt internationalt mødested for aktører inden for musik- og kulturbranche, samt medier m.fl. som i to dage mødes om seminarer, workshops, paneler, præsentationer og netværksmuligheder.

Øvrige projekter 
Udover gennemførelsen af den årlige SPOT Festival, arbejder SPOT sideløbende med en række andre projekter, hvis formål også er at sætte fokus på og medvirke til udviklingen af musiklivet. Det gælder projekter som Folk Spot Denmark i samarbejde med Tønder Festival, SPOT på Midten i samarbejde med en række midtjyske kulturinstitutioner og Udenfor Sæsonen i samarbejde med Musikhuzet Bornholm.

Samarbejde 
SPOT Festival har i de senere år samarbejdet med Music Export Denmark om et invitationsprogram af internationale delegerede (musikbranche-repræsentanter m.fl.) og med Promus om indhold og format på SPOT+ delen af SPOT Festival.

Festivalen gennem årene

Udvalgte navne

Referencer

Eksterne henvisninger 
 SPOT Festival – Festivalens officielle hjemmeside.

Underholdning i Aarhus
Musikfestivaler i Danmark
Kultur i Aarhus
7-Zip

7-Zip er et frit og open source filkomprimeringsprogram med åben arkitektur, der kan anvende mange kompressionsalgoritmer og kompressionsformater. Anvender også den forbedrede LZ77 algoritme LZMA med væsentlig større kompressionsformåen end f.eks. gzip og bzip2.

Filkomprimeringsprogrammet 7-Zip fås til Microsoft Windows og Mac OS X. Den kører enten fra kommandolinjen eller med en grafisk brugerflade. 7-Zip indeholder funktioner som integrerer sig med det grafiske Windows-miljø.

Med en kommandolinjegrænseflade (p7zip) kan kompressionsprogrammet anvendes under f.eks. Linux og Mac OS X. 

7-Zip er fri software, udviklet af Igor Pavlov og udgivet under GNU Lesser General Public License (LGPL).

Programmet har også mulighed for at kryptering af komprimerede arkiver.

Programmet konkurrerer med de førende to programmer i samme branche WinZip og WinRAR som begge er lukket kode.

7-Zip tilbyder en speciel 64-bit version for Windows XP Professional x64 versionen. I form af p7zip, 7-Zip er blevet porteret for at kunne køre på Unix-lignende systemer som fx Linux og FreeBSD.

Funktioner 
 Integration i Windows højrekliksmenuen
 Findes på over 60 sprog

Understøtter følgende formater:
 7z
 ZIP
 CAB
 RAR
 ARJ
 GZIP
 BZIP2
 TAR
 CPIO
 RPM
 DEB

Eksterne henvisninger 

 7-Zip webside 
 Debian package: p7zip 
 Mac OS X applications: p7zip
 EZ 7z is a an easier way of using the command line archiver, p7zip/7za. 
 7-Zip's SourceForge projekt side  
 A 7-Zip Review

Referencer 

Fri filkomprimeringssoftware
Systemværktøjer til Linux
Systemværktøjer til OS X
Systemværktøjer til Windows
Junior Eurovision Song Contest 2006

{{Infoboks eurovision
 |titel               = Junior Eurovision Song Contest
 |år                  = 2006
 |billede             = EuroRumania.svg
 |billede_størrelse   = 50px
 |finale              = 2. december 2006
 |semi-finale         = 
 |værter              = Andreea Marin Bănică
 |sendevært           =  TVR
 |sted                =  Sala Polivalentă, Bukarest, Rumænien
 |vindersang          =  "'Vesenniy Jazz"
 |stemmesystem        = Hver land giver 1-8, 10 og 12 point til deres 10 yndlingssange.
 |antal_sange         = 15
 |debuterende_lande   = 
 |tilbagevendte_lande = 
 |udmeldte_lande      =     
 |åbningsshow         =  Mihai Trăistariu
 |pauseindslag        = Breakdanser
 |forrige             = 2005
 |næste               = 2007
}}Junior Eurovision Song Contest 2006''' blev afholdt den 2. december 2006 i Rumæniens hovedstad, Bukarest. Før konkurrencen havde Danmark, Norge og Storbritannien trukket sig på grund af uenigheder om det etiske regelsæt for deltagerne. Ukraine og Portugal deltog i konkurrencen for første gang.

Vinder blev Tolmachevy Twins fra Rusland med sangen "Vesenniy Jazz".

Danmark, Sverige og Norge holdt i november et nordisk MGP (afholdt en gang før i 2002) kaldet MGP Nordic.

Deltagende lande
De 15 lande der deltog var:

Eksterne henvisninger 

2006
Musik i 2006
Alan Shearer

Alan Shearer (født 13. august 1970 i Gosforth, Newcastle) er en tidligere engelsk fodboldspiller.

Han har spillet for Southampton, Blackburn og Newcastle United og var på tidspunktet for sit seneste skifte verdens dyreste fodboldspiller. I Newcastle og for Englands fodboldlandshold var han desuden anfører på holdene.

Ved sin debut som ungdomsspiller i Southampton som 17-årig formåede han at score hattrick mod Arsenal. Desuden var han holdets hidtil yngste spiller.

I Premier League er han med 260 mål blevet den mest scorende spiller.

Som spiller for det engelske fodboldlandshold deltog han i EM 1992, EM 1996, VM 1998 og EM 2000. Ved sin karriere her nåede han at spille 63 kampe og score 30 mål, inden han efter EM i 2000 trak sig tilbage fra landsholdsfodbold.

Den 1. april 2009 blev han udnævnt som ny Newcastle-træner for resten af sæsonen, indtil Newcastle rykkede ned, hvorefter Shearer forlod sin tidligere klub.

Eksterne henvisninger 

Fodboldspillere fra England
Fodboldspillere fra Southampton F.C.
Fodboldspillere fra Blackburn Rovers F.C.
Fodboldspillere fra Newcastle United F.C.
Personer fra Newcastle upon Tyne
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Solvang Kirke

Solvang Kirke ligger på Remisevej på Vestamager. Kirkens nærmeste naboer er Dyvekeskolen og Solvang Centret (tidligere Urbancentret) og boligbyggerierne Dyvekevænget og Remisevænget ("Urbanplanen").
Kirken er indviet i 1976, tegnet af arkitekt Holger Jensen, og er blevet renoveret udvendig i 1998-99 og indvendig i 2003-05.

Selve kirkerummet er ret lille, men udvides om søndagen med den tilstødende menighedssal, for her kommer ret mange kirkegængere. Foruden kirkerum og menighedssal rummer bygningen kontorer og to store konfirmandstuer.

I sommeren 2003 fik kirkerummet nyt indre. Væggene blev filset og malet hvide. Der kom ny belysning, som er sat i stråler fra korset over alteret. Disse ændringer har givet et meget lyst rum, hvor den syvarmede lysestage på bagvæggen fremtræder meget tydeligt.

Eksterne kilder og henvisninger 

 Solvang Kirke hos KortTilKirken.dk

Kirker i Københavns Kommune
Amager
Etableret i 1976
Kirker i Københavns Stift
Kirker i Københavns Amt
Kirker tegnet af Holger Jensen
Cannonball Adderley

Julian Edwin "Cannonball" Adderley (15. september 1928 – 8. august 1975) var en amerikansk altsaxofonist, som blev kendt under kunstnernavnet Cannonball.

Biografi 
Han tilnavn stammede oprindelige fra cannibal (kannibal), der henviste til hans store appetit. Adderley fik ligeledes tilnavnet "the New Bird", idet hans gennembrud skete kort tid efter Charlie Parkers død. Dette gjorde, at forventningerne til Adderley var meget store taget i betragtning, at han var en relativt uerfaren musiker på det tidspunkt. 

Adderley spillede i forskellige småbands i Florida samt dirigerede et skoleorkester omkring 1940'erne. Han spillede kortvarigt i forskellige Armybands. Efterfølgende flyttede han til New York for at spille med sin bror Nat Adderley. I stedet endte han med at spille med Oscar Pettifords band, hvilket gav ham den første pladekontrakt med band.

I 1956 dannede Adderley-brødrene en kvintet. Allerede i september det efterfølgende år blev bandet nødt til at bryde op på grund af finansielle problemer. Efter opbruddet med gruppen erstattede Adderley den kendte Sonny Rollins i Miles Davis Quintet allerede i oktober samme år. Han vedblev at spille i Miles Davis' kendte sekstet, hvor han bl.a. spillede med den store Bebop-stjerne John Coltrane. Han spillede i Miles Davis' sekstet indtil 1959, hvor han dannede den anden gruppe med sin bror. Denne gruppe havde større succes end den første og vedblev at spille indtil 1975.

Stil 
Canonball Adderleys stil var inspireret af Charlie Parker, men han havde en klar linje, der var hans egen. Hans lyd var mere glad end Parkers og var mere simpelt orienteret med f.eks. brug af mange elementer fra blues, gospel og soul.

Eksterne henvisninger 

Personer fra Tampa
Jazzsaxofonister fra USA
Musikere fra Capitol Records
Michael Sandstød

Michael Sandstød (født 23. juni 1968 i København) er en tidligere professionel dansk cykelrytter, der både var aktiv på bane og landevej.

De første resultater viste sig i 1996, hvor han vandt en etape i Post Danmark Rundt. Året efter vandt han DM i enkeltstart, og den DM-titel genvandt han siden i 1998, 1999, 2000, 2002 og 2004.

Michael Sandstød deltog også i Tour de France i 2002 og 2003, hvor det bedste resultat var en 2. plads på 5. etape i 2002. I 2002 kom han ud for et meget alvorligt styrt, da han ramte en klippevæg på en nedkørsel. Selv om han var i livsfare efter styrtet kom han tilbage og vandt blandt andet DM i enkeltstart i 2004.

I 2012 lavede han og Brian Holm i samarbejde med TV2 Zulu, Danmarks første indvandrercykelhold Team Zulu.

Sandstød stod i 2013 for første gang i spidsen for Københavns seksdagesløb, efter at han havde overtaget ejerskabet af løbet fra Henrik Elmgreen.

Eksterne henvisninger

Referencer 

Mandlige cykelryttere fra Danmark
Olympiske bronzemedaljevindere fra Danmark
Personer fra København
Verner Blaudzun

Verner Blaudzun (født 23. marts 1946 i Sønderborg) er en tidligere dansk cykelrytter.

Han var blandt andet med til at vinde VM i 100 km holdkørsel i 1966 sammen med Jørgen Emil Hansen, Ole Højlund og Flemming Wisborg. Året efter blev det til en sølvmedalje i samme disciplin, denne gang sammen med Jørgen Emil Hansen, Leif Mortensen og Ole Pedersen.
 
I 1968 og 1970 vandt han DM i landevejsløb.

En olympisk medalje blev det også til, da han vandt bronze ved Sommer-OL 1976 i 100 km holdkørsel sammen med Gert Frank, Jørgen Hansen og Jørgen Lund.

Verner Blaudzun er far til cykelrytteren Michael Blaudzun.

Den hollandske sanger Johannes Sigmond har taget sit kunstnernavn Blaudzun efter Verner Blaudzun.

Referencer

Eksterne henvisninger 
 

Mandlige cykelryttere fra Danmark
Olympiske bronzemedaljevindere fra Danmark
Medaljevindere ved sommer-OL 1976
Cykelryttere ved sommer-OL 1976
Personer fra Sønderborg
Deltagere for Danmark ved sommer-OL 1976
DR Byen Station

DR Byen Station er en højbanestation på Metroens linje M1 i København. Stationen ligger i den nordlige ende af Ørestad nær DR Byen og er den første overjordiske station på strækningen på Vestamager. Den ligger på grænsen mellem takstzone 1 og 3.

DR Byen Station blev indviet den 19. oktober 2002. Til at begynde med hed den Universitetet med undernavnet DR Byen, men det blev byttet om 25. september 2006, så stationen kom til at hedde DR Byen med Universitet som undernavn. Stationsnavnet Universitetet kan synes mærkeligt, idet passagerer til Københavns Universitets afdeling på Amager skal stå af ved den tilstødende station på linjen, Islands Brygge Station. Forklaringen er, at da metroen blev planlagt, var det planen, at Københavns Universitet skulle bygge på det sted, hvor DR Byen ligger i dag. Allerede inden metroens færdiggørelse stod det dog klart, at universitetets nye bygninger kom til at ligge længere mod nordøst. Undernavnet Universitetet bortfaldt 29. september 2019.

Endnu før den officielle navngivning gik metrostationen i en periode under navnet Rigsarkivet. Baggrunden for dette var at nye magasiner for Rigsarkivet oprindeligt skulle have ligget i Ørestad på pladsen ved siden af DR Byen, men det blev for dyrt, så det blev i stedet flyttet til det 11 hektar store ubenyttede godsbaneterræn mellem Kalvebod Brygge og Københavns Hovedbanegård.

I 2012 var passagertalet pr. dag i gennemsnit 3.400 personer .

Antal rejsende 
Ifølge Ørestadsselskabet var udviklingen i antallet af dagligt afrejsende:

Noter

Eksterne henvisninger 

Stationer på Københavns Metro Linje M1
Ørestad
Jørgen V. Pedersen

Jørgen Vagn Pedersen (født 8. oktober 1959 i København) er tidligere dansk cykelrytter. Han deltog blandt andet i Tour de France i 1985, 1986 og 1987 for Carrera Jeans-Vagabond-holdet, og i 1988 deltog han for holdet BH.

I 1985 lykkedes det ham at vinde 10. etape i Tour de France, og i 1986 kørte han som den anden dansker hele fem dage i den gule førertrøje i det prestigefyldte løb. Alle andre danskere, der har kørt i den gule føretrøje, både før og indtil 2013, har siden hen indrømmet brug af doping, men Jørgen V. Pedersen har, i hvert fald ifølge ham selv, en ren samvittighed.

I 1986 blev han samlet nummer to i det danske etapeløb Danmark Rundt. I 2007 blev sportsdirektør hos Team CSC.

Referencer

Eksterne henvisninger

Mandlige cykelryttere fra Danmark
Personer fra København
Deltagere for Danmark ved sommer-OL 1980
Deltagere for Danmark ved sommer-OL 1984
Michael Blaudzun

Michael Blaudzun (født 30. april 1973) er en tidligere dansk cykelrytter. Han er søn af den tidligere danske cykelrytter Verner Blaudzun.

Blaudzun har vundet flere danske mesterskaber i løbet af sin karriere, blandt andet DM i enkeltstart i 2001, 2003 og 2005 og DM i linjeløb i 1994 og 2004. I 2008 bekræftede han, at Vuelta a España 2008 ville blive det sidste store løb i hans 10 år lange professionelle karriere.

Eksterne henvisninger 

 

Mandlige cykelryttere fra Danmark
Personer fra Herning
Sportsdirektører fra Danmark